system
Răspunde în limba română, în stilul Wikipedia, cat mai corect gramatical.
user
Ce detalii ai despre Cărpiniș (Roșia Montană), Alba?
assistant
Cărpiniș sau Cărpeniș, este un sat în comuna Roșia Montană din județul Alba, Transilvania, România.

Așezare 
Satul este răsfirat de-a lungul văii Abrudului.

Istoric 
Prima documentare scrisă cunoscută a așezării este Keorpenes, din 1595.

Transporturi 
Haltă de cale ferată a Mocăniței. Halta a fost oficial redenumită “Podu Mijii”, după numele podului din apropiere care trece peste apele râului Abrud.

“Mocănița” circulă ocazional între Abrud și Câmpeni (curse turistice locale), cu oprire și în această stație.

Lăcașuri de cult 
Biserica Sfânta Treime din Cărpiniș este lăcașul de cult al comunității ortodoxe din satul Cărpiniș, Alba, ridicat între anii 1914-18.
Biserica de zid actuală a înlocuit o biserică de lemn din 1784. Momentul ridicării noii biserici este surprins în pisania de la intrarea în pridvor: „S-a zidit pe spesele poporului 1914-1918. Pompiliu Piso, Todor Serb, Todor Sicoe, ep. Nicolae Sicoe, Chesa si Boclea Ionut intreprinz:”.

Un alt monument istoric este casa memorială Cloșca.

Personalități 

 Cătunul Șoal din Cărpiniș (Roșia Montană) este locul de naștere a lui Ion Oargă Cloșca (1747-85), cunoscut sub numele de Cloșca. 
 Familia Șuluțiu de Cărpiniș, familie de români nobili de origine din acest sat, a dat cărturari de seamă precum episcopul greco-catolic Alexandru Sterca-Șuluțiu și tribunul pașoptist Ioan Sterca-Șuluțiu.

Vezi și 
 Răscoala lui Horea, Cloșca și Crișan
 Ion Oargă Cloșca

Note

Bibliografie

Legături externe 
 Cărpiniș în Anuarul Socec din 1925
 Statistica locuitorilor din Cărpiniș, pe etnii, 1850-1992

Imagini de arhivă

Imagini de azi 

Cărpiniș, Roșia Montană